Leverandøren har typisk et godt produktkendskab til varen og det kan derfor være fornuftigt at tage udgangspunkt i leverandørens tarifkoder. Dog skal det bemærkes, at de første 6 cifre i tarifkoden er internationale, hvilket betyder, at der kan være forskel på den 10-cifrede tarifkode for en vare uden for EU sammenlignet med inden for EU. Derfor er det vigtigt, at du som vareimportør validerer tarifkoderne og informerer DSV, hvis tarifkoden på fakturaen ikke stemmer overens med den korrekte tarifkode, der skal anvendes ved fortoldning ind i EU. Husk, at det er dit ansvar som importør, at de korrekte tarifkoder anvendes, selvom leverandøren har indikeret tarifkoderne i handelsfakturaen.